Daar is veel meer om hieroor te sê, maar genoeg vir eers, ek dink dat die punt gemaak is dat ons Christelike geloof teen ons gebruik is.Dat dit inherent omvorm is in 'n nuwe teologie deur die Marksistiese ideologie.
Dit is ook hier waar my volgende groot probleem begin het. Wat is ‘n Christen in die nuwe Suid Afrika? Die bybel is geradikaliseer in ‘n boek wat handel oor bevrydings teologie. “Comrade Jesus” het op die voorgrond gekom. Dit is die nuwe Christen vir die nuwe Suid Afrika.
Maar wat het geword van die opdrag dat ons hard moet stry vir die geloof wat eenkeer aan ons gegee is deur Jesus Christus self? Het ons hard gestry? Ek dink nie so nie. Alles in die bybel word nou geradikaliseer. So byvoorbeeld is God alles net liefde en het ons absoluut geen verantwoordlikhede nie. God is alles genade, en as ons vra om vergewe te word, doen hy dit sonder om eers 2 keer te dink. Wat het geword van 'n regverdige God? God is ons pappa wat ons nie sal tugtig as ons stout is nie, maar as Hy dit wel doen, dan is Hy ‘n wrede God en wil ons niks met Hom te doen hê nie. Dit mag miskien die nuwe Christelike geloof wees wat vandag baie popular is, maar dis nie die geloof die bybel regtig leer nie.
Die algemene Christelike geloof wat deur die meeste kerke belei word het so drasties verander in die tagtiger en negentiger jare dat ons vandag nie ‘n idee het wie ons God werklik is nie. As jy dan nou moet bekeer soos wat so baie mense vra –na wie to bekeer jy? En hier praat ek veral van die generasie wat in hierdie tyd en daarna gebore is. Hierdie mense ken nie die God van die bybel nie, die enigste God na wie toe hulle kan terugkeer is hierdie God. Is dit hulle skuld? Nie ten volle nie, hoewel almal nog steeds die geleentheid het om die werklike woord van God vir homself te ondersoek.
Hos 4:6 My volk gaan te gronde weens gebrek aan kennis; omdat jy die kennis verwerp het, sal Ek jou verwerp, sodat jy vir My die priesteramp nie sal bedien nie; omdat jy die wet van jou God vergeet het, sal Ek ook jou kinders vergeet.
As ek enigsins ‘n beroep op mense kan doen sal dit wees om alles eenkant toe te skuif (kerk verband, prediker, pastor, ens) en die bybel op te neem en te begin studeer. Daar is ware predikers oor, hoewel yl verspreid , is dit manne wat die geskiedenis ken, wat die woord van God ken en wat jou sal help om die waarheid vir jouself te vind, as jy bereid is om dit te doen. Dan kan jy ook begin om die woorde wat jou prediker in jou kerk verkondig te beoordeel volgens die waarheid wat jy ken. Ek is redelik seker dat so ‘n oefening jou fondamente gaan skud, want jy gaan nie glo wat jy gaan leer nie.
Laastens, net vir ingeval ek dit nie duidelik genoeg gemaak het nie. Vervloek is die mens wat vertrou op die hulp van mense.
Jer 17:4 En jy sal uitval—en dit deur jouself—uit jou erfenis wat Ek jou gegee het, en Ek sal jou jou vyande laat dien in ‘n land wat jy nie ken nie; want julle het ‘n vuur aangesteek in my toorn, tot in ewigheid sal dit brand.
Deu 28:41 Seuns en dogters sal jy verwek, maar hulle sal vir jou nie wees nie; want hulle sal in gevangenskap gaan.